| Medaljeoversikt |
| --- |
| Konkurrerte for Finlands flagg Finland |
| Turn: |
| Olympiske leker |
| Bronse | OL 1928 i Amsterdam |  Bøylehest |
| Bronse | OL 1932 i Los Angeles |  Lagkonkurranse |
| Bronse | OL 1932 i Los Angeles |  Mangekamp |
| Bronse | OL 1932 i Los Angeles |  Skranke |
| Sølv | OL 1932 i Los Angeles |  Svingstang |
| Bronse | OL 1936 i Berlin |  Lagkonkurranse |
| Gull | OL 1948 i London |  Lagkonkurranse |
| Gull | OL 1948 i London |  Bøylehest |
| Bronse | OL 1952 i Helsingfors |  Lagkonkurranse |
| VM i turn |
| Sølv | VM 1950 i Basel |  Lagkonkurranse |

**Heikki Ilmari Savolainen** (født 28. september 1907 i Joensuu, død 29. november 1997) var en finsk turner.

Han var med i hele fem OL for Finland. Han deltok i sitt første OL i 1928 i Amsterdam, der han vant bronse i bøylehest. Han kom på sjetteplass sammenlagt, og det finske laget kom på femteplass i lagkonkurransen.

I neste OL, i 1932, fikk han fire medaljer. Finland fikk bronse i lagkonkurransen, og individuelt fikk han sølv i svingstang og bronse i skranke og i mangekampen. I tillegg kom han på sjetteplass i frittstående og syvendeplass i bøylehest og ringer. I svingstang fikk han samme poengsum som sin landsmann Einari Teräsvirta, men det finske laget besluttet at Savolainen skulle få sølvet, og Teräsvirta bronsen.

Under OL i Berlin i 1936 fikk han én medalje; bronse i lagkampen. Denne gangen kom han på niendeplass sammenlagt, etter bl.a. femteplass i svingstang, syvendeplass i skranke og åttendeplass i ringer. Han ble nest best av finnene; Martti Uosikkinen ble lagets bestemann på delt femteplass sammenlagt.

Etter andre verdenskrig deltok han i ytterligere to OL; i 1948 og 1952. I 1952 var han 44 år gammel, noe som gjorde ham til den eldste medaljevinneren i denne olympiaden. Han var også den eldste deltakeren av de 319 deltakerne i turn i denne olympiaden. Det var også Savolainen som avla den olympiske ed under åpningsseremonien i dette OL-et. Han vant medaljer i begge disse etterkrigsolympiadene; han vant gull i bøylehest i 1948, delt med sine to landsmenn Veikko Huhtanen og Paavo Aaltonen. Selv om de tre finnene delte gullmedaljen i bøylehest i 1948, fikk de to italienerne Luigi Zanetti og Guido Figone tildelt hhv. sølv- og bronsemedalje, til tross for at de kom på fjerde- og femteplass. I tillegg vant finnene bronse i lagkonkurransen.

I sitt siste OL fikk han bronse i lagkampen, og fikk fjerdeplass i svingstang som beste resultat individuelt.

I VM-sammenheng har han én medalje; han var med på det finske laget som fikk sølv i lagkonkurransen under VM i 1950, der Sveits vant på hjemmebane.

Referanser
----------

1. ↑   Biografiskt lexikon för Finland, «Heikki Savolainen», Biografisk leksikon for Finland ID 4428-1416928957034[Hentet fra Wikidata]
2. ↑   kansallisbiografia.fi, besøkt 14. mai 2022[Hentet fra Wikidata]
3. ↑  IOC - *Helsinki 1952*
4. ↑  Sport Komplett – *Turnen – Weltmeisterschaften Herren – Mehrkampf*

Eksterne lenker
---------------

* (en) Heikki Savolainen (gymnast) – kategori av bilder, video eller lyd på Commons Rediger på Wikidata
* (en) Heikki Savolainen på Internet Movie Database Rediger på Wikidata
* (en) Heikki Savolainen – Olympics.com Rediger på Wikidata

* (en) Heikki Savolainen – Olympic.org Rediger på Wikidata

* (en) Heikki Savolainen – Olympedia Rediger på Wikidata

* (en) Heikki Savolainen – Sports-Reference (OL-resultater – arkivert) Rediger på Wikidata

* (en) Heikki Savolainen – databaseOlympics.com (arkivert) Rediger på Wikidata

* (en) Heikki Savolainen – FIG Rediger på Wikidata

* (en) Heikki Savolainen – FIG Rediger på Wikidata
* «Heikki Savolainen». *Biografiskt lexikon för Finland* **(svensk)**. Helsingfors: Svenska litteratursällskapet i Finland. 2008–2011. URN:NBN:fi:sls-4428-1416928957034.

|  |  |
| --- | --- |
| Oppslagsverk/autoritetsdata | Uppslagsverket Finland **·** Biografiskt lexikon för Finland **·** Geni **·** ISNI
 |